ขุดลอกคลองพบวัตถุโบราณ
คลองบางกอกน้อยขยายถนนศิริราช-กรมศิลป์ฯเบรกงาน,ระงับโครงการปรับปรุงถนนโดยรอบศิริราชบางส่วน หลัง สนย.ขุดลอกคูเดิมพบวัตถุโบราณ กรมศิลปากรเร่งตรวจสอบ ระบุไม่กระทบต่อถนนที่ปรับปรุงแล้ว,เมื่อวันที่23 ธ.ค. นายประสาร พิทักษ์วรรัตน์ รอง ผอ.สำนักการโยธา (สนย.) กล่าวถึงความ คืบหน้าการดำเนินโครงการเพื่อแก้ปัญหาการจราจรบริเวณรอบโรงพยาบาลศิริราช ซึ่งเป็นโครงการตามพระราชดำริของพระบาทสมเด็จ พระเจ้าอยู่หัว โดย กทม.ได้รับงบประมาณจากรัฐบาลจำนวน 1,630 ล้านบาท เพื่อดำเนินโครงการ ว่า โครงการที่ กทม.ดำเนินงาน ได้แก่ 1.โครงการขยายสะพานอรุณอัมรินทร์ พร้อมทางขึ้น-ลง และทางยกระดับข้ามแยกศิริราช จาก 4 ช่องจราจรเป็น 6 ช่องจราจร เพื่อแก้ปัญหาการจราจรติดขัดบริเวณแยกอรุณอมรินทร์และถนนโดยรอบ ซึ่งคาดว่าจะลงนามสัญญาว่าจ้างบริษัท ประยูรชัย (1984) จำกัด ที่ชนะการประกวดราคา เพื่อดำเนินโครงการได้ภายในเดือน ม.ค.59,รอง ผอ.สำนักการโยธา กล่าวว่า 2.ปรับปรุงโครงข่ายถนนโดยรอบศิริราช บริเวณริมคลองบางกอกน้อย-หน้าศูนย์ความเป็นเลิศ ส่วนใหญ่แล้วเสร็จเหลือติดตั้งเสาไฟ ตีเส้นจราจร ทั้งนี้ มีบางส่วนต้องระงับการทำงานไว้ก่อน เนื่องจากระหว่างขุดลอกคูคลองเดิมนั้น พบวัตถุโบราณ อาทิ เครื่องสังคโลก โครงกระดูกจำนวน 8 โครง รูปปั้น จาน ชามโบราณ ชิ้นส่วนกำแพงโบราณ โดยทางกรมศิลปากรได้ขอความร่วมมือระงับการขุดเพื่อเข้าตรวจสอบวัตถุที่เจ้าหน้าที่ขุดพบ ซึ่งคาดว่าจะใช้เวลานาน 2-3 ปี สนย.จึงต้องระงับสัญญาก่อสร้างในส่วนนี้ก่อน และดำเนินการในส่วนอื่นต่อไป อย่างไรก็ตาม การระงับการทำงานบางช่วงไม่กระทบต่อถนน แต่อาจกระทบต่อการระบายน้ำเล็กน้อย 3.โครงการก่อสร้างขยายถนนสุทธาวาสและสะพานข้ามถนนจรัญสนิทวงศ์ คาดว่าสามารถลงนามสัญญาว่าจ้างบริษัท หจก.นภา ก่อสร้าง ซึ่งชนะการประกวด ราคาได้ภายในเดือน ม.ค.59 และ 4.โครงการเชื่อมถนนสะพานพระราม 8-แยกพรานนกขณะนี้อยู่ ในขั้นตอนการพิจารณารายงานการวิเคราะห์ผลกระทบต่อสิ่งแวดล้อม.
ระงับโครงการปรับปรุงถนนโดยรอบศิริราชบางส่วน หลัง สนย.ขุดลอกคูเดิมพบวัตถุโบราณ กรมศิลปากรเร่งตรวจสอบ ระบุไม่กระทบต่อถนนที่ปรับปรุงแล้ว
ประสาร พิทักษ์วรรัตน์,คลองบางกอกน้อย,ศิริราช,กรมศิลป์ฯ,พบวัตถุโบราณ,ข่าว,ไทยรัฐฉบับพิมพ์